# TEHNIČKI OPIS

## 1. Predmet javne nabavke

Predmet javne nabavke broj KD-2/01-1055 je izrada idejnog rešenja za izlaganje na nacionalnom paviljonu Ars Elektronike u okviru Kaledioskopa Kulture 2021. godine u Distriktu, objekat 11.

Naziv i CPV oznaka: usluge projektovanja u arhitekturi 71230000-9-organizacija arhitektonskog konkursa za nacrte.

## 2 - Tip konkursa

* Prema pravu na učestvovanje: **otvoreni**

Pravo učešća na konkursu imaju sva zainteresovana fizička i pravna lica, bez obzira na njihovu teritorijalnu pripadnost i njihove lične osobine, koja ispunjavaju uslove date raspisom konkursa

Prema cilju Konkursa: **projektni**

Konkurs za dizajn se raspisuje i sprovodi u svrhu dobijanja idejnog rešenja za izlaganje na nacionalnom paviljonu Ars Elektronike u okviru Kaledioskopa Kulture 2021. godine u Distriktu, objekat 11.

* Prema načinu i predaji rada konkurs je **anonimni**

Anonimnost se mora poštovati u postupku konkursa za dizajn. Učesnici konkursa su anonimni do objavljivanja rezultata konkursa. Anonimnost se naročito obezbeđuje zabranom iznošenja pretpostavki o identitetu učesnika konkursa. Ova zabrana se odnosi na sva lica koja učestvuju u postupku kako kod Naručioca (Fondacija “Novi Sad 2021 - Evropska prestonica kulture”), članova žirija, Sprovodioca konkursa, tako i među učesnicima konkursa.

* Prema pravu učešća konkurs je: **regionalni**

## **3. – Opis pripreme konkursa**

U kontekstu priprema za 2022. godinu, kada će Novi Sad biti Evropska prestonica kulture, planirano je i izlaganje na nacionalnom paviljonu Ars Elektronike u okviru Kaledioskopa Kulture 2021. godine u Distriktu, objekat 11. Celokupni objekat treba da bude iskorišćen i inkorporiran kao delo. Rad mora da bude u domenu novih likovnih medija i savremenih umetničkih praksi u vidu interaktivne instalacije, kreativnog kodiranja, digitalne umetnosti, video-arta i mapinga, skulpture u proširenom prostoru, augmentovane realnosti, virtuelne realnosti, generisane umetnosti, animacije, efemerne arhitekture, transmedijalne umetnosti, mehatronike i drugih eksperimentalnih umetničkih medijuma. Rad je od nacionalnog značaja u vidu prikaza i građena kapaciteta Srpskog umetničkog izražaja i savremenih tendencija, a kredibilitet mu daje Univerzitet i Festival Ars Elektronika koji predstavlja najprestižniju instituciju koja podstiče razvoj i eksperiment na polju transmedijske umetnosti i novih likovnih medija.

## 4.– Zadatak konkursa

Pred učesnicima konkursa je zadatak da urade i predaju idejna rešenja rešenja za izlaganje na nacionalnom paviljonu Ars Elektronike u okviru Kaledioskopa Kulture 2021. godine u Distriktu, objekat 11 na osnovu kog će se raspisati nabavka za uslugu realizacije odabranog idejnog rešenja. Konkursni rad sadrži jedno rešenje, varijante rešenja nisu dozvoljene.

## 5. – Sadržaj konkursnog rada

Predaja konkursnog rada je u digitalnom formata preko Portala javnih nabavki **(**[**https://jnportal.ujn.gov.rs/**](https://jnportal.ujn.gov.rs/)) u skladu sa detaljnim uputstvima za pravilno imenovanje dokumenata. Svi učesnici su obavezni da u okviru konkursa dostave sledeću dokumentaciju:

* Tekstualni opis koncepta
* Tehnički opis koji sadrži detaljnija objašnjenja materijalizacije, opreme, eventualnog konstruktivnog sklopa, instalacionih sistema i slično
* Grafičke priloge u vidu skica, 3d rendera, video prikaza
* Tekstualni opis razrade budžeta

**Učesnici moraju biti prijavqeni na portal javnih nabavki. Uputstvo za registraciju je na linku:**

[**https://gizsr.visualstudio.com/Uputstva/\_wiki/wikis/Uputstva/1287/Registracija-naru%C4%8Dioca-korak-po-korak**](https://gizsr.visualstudio.com/Uputstva/_wiki/wikis/Uputstva/1287/Registracija-naru%C4%8Dioca-korak-po-korak)

## 6. - Podaci o jeziku na kojem konkursni rad mora da bude sastavljen

Konkursni rad i svi prilozi koji se podnose uz konkursni rad moraju biti sastavljeni na srpskom jeziku, na latiničnom ili ćiriličnom pismu. Ukoliko je određeni dokument na stranom jeziku, učesnik je dužan da pored dokumenta na stranom jeziku dostavi i prevod tog dokumenta na srpski jezik, koji je overen od strane ovlašćenog sudskog tumača.

Zainteresovano lice (učesnik) može u pisanom obliku isključivo putem Portala za javne nabavke tražiti od žirija dodatne informacije ili pojašnjenja u vezi sa pripremanjem ponude tj. konkursnog rada, pri čemu može da ukaže naručiocu na eventualno uočene nedostatke i nepravilnosti u objavi, najkasnije 8 danapre isteka roka za podnošenje konkursnih radova.

Naručilac će u adekvatnom roku, sva pitanja, kao i odgovore žirija, u pisanom obliku, objaviti na Portalu javnih nabavki.

Raspisivač ne snosi nikakvu odgovornost za slučaj da neko od učesnika konkursa ne postavi pitanje ili ne pročita odgovor na postavljeno pitanje, niti smatra da bi ta okolnost bitno uticala na rezultate konkursa.

Traženje dodatnih informacija ili pojašnjenja u vezi sa pripremanjem konkursnog rada telefonom nije dozvoljeno.

## 7. - Predaja konkursnih radova

Učesnik konkursa predaje konkursni rad preko Portala javnih nabavki. Pojedinačni fajlovi ne mogu biti veći od 3 MB.

Prilikom učitavanja konkursnog rada potrebno je učitati **dva zapakovana (zipovana) folder**. Nazivanje foldera treba uraditi po sledećim instrukcijama, kako se ne bi narušila anonimnost učesnika:

1. Prvi zapakovan (zipovan) folder, treba nazvati „KONKURS\_šifra rada\_“ (npr. KONKURS\_12345.zip), koji se učitava na Portal javnih nabavki u deo Tehničko rešenje/opis, a u kom se nalazi:
* Tekstualni opis koncepta
* Tehnički opis koji sadrži detaljnija objašnjenja materijalizacije, opreme, eventualnog konstruktivnog sklopa, instalacionih sistema i slično
* Grafičke priloge u vidu skica, 3d rendera, video prikaza
* Tekstualni opis razrade budžeta
1. Zapakovan (zipovan) folder, koji treba nazvati: „AUTOR\_šifra rada\_“ (npr. AUTOR\_12345.zip). U nazivu foldera ne treba pisati ime autora, da se ne bi narušila anonimnost, nego baš pojam “AUTOR”. Ovaj folder se učitava na Portal javnih nabavki deo Drugi dokumenti, a u kom se nalazi:
* tekstualni dokument u A4 formatu koji sadrži (ovim redosledom):
	+ korišćenu jedinstvenu šifru od 5 cifara,
	+ ime/imena autora,
	+ ime i prezime lica ovlašćenog za zastupanje (može i ne mora biti jedan od autora),
	+ elektronsku adresu,
	+ kontakt telefon
	+ izjavu u kojoj se autor ili autorski tim izjašnjava o načinu raspodele nagrade u procentima, sa podacima za uplatu za sva navedena lica.
	+ CV i/ili biografija umetnika, umetničkog kolektiva ili institucije

## 8.– Konkursni uslovi

Pravo učešća na konkursu imaju sva zainteresovana fizička i pravna lica, samostalni umetnici, umetničke grupe, radnici u IT sektoru, kulturni radnici i lica koja samostalno obavljaju umetničku ili drugu delatnost u oblasti kulture i umetničkog stvaralaštva, IT industrije i drugo, uz zadovoljavanje sledećih uslova:

* Konkursni rad mora biti dostavljen na vreme i na način utvrđen raspisom konkursa.
* Konkursni rad mora biti izrađen na način tehničko-oblikovne obrade i sadržati sve delove određene raspisom konkursa.
* Dozvoljeno je predati samo po jedno rešenje. Varijantna rešenja nisu dozvoljena
* Broj autora i saradnika u stručnom timu nije ograničen

**9. – Konkursni rokovi**

* Početak konkursnog roka: 04.06.2021.
* Rok za postavljanje pitanja: 29.06.2021.
* Rok za predaju konkursnih radova: 06.07.2021. do 11.00 časova
* Objava rezultata konkursa: 12.07.2021.

**10. – Kriterijum za ocenu dizajna**

Radovi će biti vrednovani prema sledećim kriterijumima:

|  |  |  |
| --- | --- | --- |
| 1. | Interdisciplinarnost i transmedijalnost u razradi dela, zastupljenost savremenih umetničkih praksi i novih formi izražaja. | 35 bodova |
| 2. | Originalnost, unikatnost i kreativnost u idejnom rešenju. | 30 bodova |
| 3. | Odgovor na temu Ars Electronice, „A New Digital Deal“ | 20 bodova |
| 4. | Ekonomičnost, racionalnost i izvodljivost | 15 bodova |

Žiri zadržava pravo da eliminiše iz daljeg postupka vrednovanja projekte koji ne zadovoljavaju pomenute kriterijume i uslovljenosti date programom konkursa.

**11. – Nagradni fond**

Žiri će dodeliti sledeće nagrade u neto iznosu:

* Za prvu nagradu 350.000,00 dinara

Žiri će sve odluke donositi većinom glasova.

Nagradu učesnicima isplaćuje naručilac (Fondacija “Novi Sad 2021 - Evropska prestonica kulture”). Isplata nagrada i otkupa u neto iznosu, sa uvećanim pripadajućim porezima i doprinosima/sa uračunatim PDV, će se izvršiti prenosom sredstava na tekući račun autora, u roku od 45 dana od dana objavljivanja rezultata konkursa.

**12. – Sastav žirija**

Odlukom Naručioca o obrazovanju žirija, broj KD-2/01-1055 od 03.06.2021. godine, obrazovan je Žiri za predmetni konkurs, u sledećem sastavu:

1. Dr Sanja Mladenović Kojić - Istoričar umetnosti-predsednik
2. Stanislav Drča master umetnik ovih likovnih medija - član
3. Dobrivoje Erić Istoričar umetnosti - član